
Vezeték nélküli elektronikus biztonságtechnikai eszközök és rendszerek funkcióinak, valamint alkalmazhatóságuk korlátainak vizsgálata.

A biztonságtechnikai rendszerek kialakításához folyamatosan implementáljuk az újonnan megjelenő technológiák vívmányait. A különböző technológiák új funkciókkal és természetesen új kockázati tényezőkkel is bővítik a biztonságtechnika szakterületét.
A dolgozatomban a vezeték nélküli technológia jelenlétét vizsgálom az elektronikus biztonságtechnikai eszközök területén, különös tekintettel az átviteltechnika biztonságot befolyásoló kérdéseire. Bemutatom azokat a rendszereket és eszközöket, ahol lehetőség van a vezeték nélküliség használatára; majd megpróbálok rámutatni azokra a problémákra, amelyekkel számolni kell, ha vezeték nélküli átviteltechnikai megoldásokat használunk a védelmi rendszerek megvalósításához.



